PLINY: NATURAL HISTORY 



versae, exinde^ faciem in iisdem ortus occasusque 

 operibus, non aliter sub terra manifesto sideris cursu 

 aliove effectu quam cum praeter oculos nostros feratur. 



215 Multiplex etiamnum lunaris differentia, primumque 

 septenis diebus : quippe modici a nova ad dividuam 

 aestus pleniores ab ea exundant plenaque maxime 

 fervent; inde mitescunt, pares ad septimam primis, 

 iterumque alio latere dividua augentur, in coitu solis 

 pares plenae. eadem in - aquilonia et a terris longius 

 recendente mitiores quam cum in austros digressa 

 propiore nisu vim suam exercet. per octonos quosque 

 annos ad principia motus et paria incrementa centesi- 

 mo lunae revocantur ambitu. augent ^ ea cuncta 

 solis annuis causis, duobus aequinoctiis maxime tu- 

 mentes et autumnali amplius quam verno, inanes vero 



216 bruma et magis solstitio. nec tamen in ipsis quos 

 dixi temporvmi articulis, sed paucis post diebus, sicuti 

 neque in plena aut novissima scd postea, nec statim 

 ut lunam mundus ostendat occultetve aut media 

 plaga declinet verum fere duabus horis aequinoctiali- 

 bus serius, tardiore semper ad terras omnium quae 

 geruntur in caelo effectu cadente quam visu, sicuti 

 fulguris et tonitrus et fulminum. 



1 v.l. et inde : ostendi ? Campbell. 



2 v.l. cm. in. ' Mayhoff : augente. 



344 



